laion/Wikipedia-Exotic huggingface dataset:
יחזקאל משה הלוי

הרב יחזקאל משה הלוי (י"ב בכסלו ה'תקצ"ט, 29 בנובמבר 1838 – ז' בכסלו ה'תרע"ד, 6 בדצמבר 1913) שימש כראש אב בית דין בבגדאד. בכ"א באלול ה'תרי"א (18 בספטמבר 1851) התייתם מאביו משה. היה אחד מתלמידיו של הרב עבדאללה סומך. בז' בניסן ה'תרי"ז (1 באפריל 1857) בהיותו בן 18 נשא לאשה את הרבנית טובה, ונולדו להם שישה ילדים: חכם ששון, חכם משה, פרחה, כתון, מסעודא, ג'חלא (רחל). בכ"ג בניסן ה'תרל"ח (26 באפריל 1878) התייתם מאמו הרבנית מתנה. בשנת ה'תרמ"א (בגיל 41) החל לכהן במשרת הדיינות כחבר בית דין יחד עם הרב אלישע דנגור והרב אברהם משה הלל. בשנת תרנ"ח החליף את הרב אברהם אברהם משה הלל במשרת ראש אב בית דין, כשעמו מכהנים הרב משה חיים שמאש והרב עזרא צאלח אדם. הרב היה ביחסי ידידות עם הרב יוסף חיים, על כך הוא אמר: "אם יאמר לי ר' יוסף חיים על ימין שמאל ועל שמאל ימין לא אהרהר אחרי דבריו ואקבלם כהלכה למשה מסיני". בשנת ה'תרל"ו (1876) היה בין 27 גדולי ההוראה בבגדד שחתמו על כתב חרם לכל הקהילה נגד המורה יעקב אוברמאיר בעקבות פגיעתו וזלזולו בכבוד הרב יוסף חיים ובענייני הדת. ובנוסף לכך גם פרסמו מכתב תשובה חריף לעורך המגיד ולרבני ירושלים. הרב יוסף חיים שרים כתב על הרב: אתייא ראש ראש, ראש נשיא בית אב בית דין הגדול אב בית דין מקודש, עצום ורב, מופלא ומופלג בתורה, גאון עזנו, דיין סופר ושוקל, קדוש משבט לוי, כמוהר"ר יחזקאל הלוי יחי[ה] עד בא לויים בדוכנם וישראל במעמדם, הוא וכל ילדי ביתו. — תודות הרב יוסף חיים שרים לקהילת יהודי בגדאד בראשית המאה העשרים. הרב נפטר בליל ז' בכסלו ה'תרע"ד (יום שבת). ביום ראשון עשו לו דרשה בבית הכנסת הגדול (שם היה נוהג לדרוש מדי יום) והביאו את הרב למנוחות. מבין סופדיו היו הרב משה שמאש והרב שמעון אגסי. הרב יחזקאל משה הלוי יושב שני מימין עם רבני עיראק הרב יחזקאל משה הלוי יושב ראשון מימין הרב יחזקאל משה הלוי יושב שלישי משמאל אברהם טווינה, גולים וגאולים, עמ' 47, רמלה: הוצאת בית הכנסת גאולה, 1968. הרב יהושע משה, קץ הימין - תולדות חכמי ורבני בבל ראשונים ואחרונים, עמ' 54, ירושלים: הוצאת ספרים בקאל, 1966. אפרים חדד, בבל וחכמיה - תולדות רבני בבל בתקופה האחרונה, עמ' 117, בהוצאת מכון הכתב, 1989. חכם יחזקאל משה הלוי, באתר "החכם היומי" ימה וקדמה, עמ' 10, מכון ניר דד, ה'תש"ן. משה שבת, ישיבות בגדאד, עמ' 218, ה'תשע"ו. יליד וינה שבה לבגדד ללמד צרפתית ובאותו זמן בנסותו לשנות את ענייני הדת פרסם בעיתון המגיד דברים קשים ומזלזלים נגד הרב יוסף חיים. מכתב הרבנים הודפס בהוספה מיוחדת בעיתון הלבנון משנת תרל"ו. ד"ר אברהם בן יעקב, השליח הנודד, עמ' 94, ירושלים: נוריאל שרים, 1998.
תיכון דרך אבות

תיכון דרך אבות (מכונה: ההמשך) הוא תיכון תורני קהילתי שש שנתי, הממוקם באפרת. התיכון משתייך לרשת מוסדות אור תורה סטון, ובו כ-500 תלמידים בכתות ז'-י"ב. תלמידי התיכון מגיעים מיישובים רבים, ובפרט מאזור גוש עציון. במבנה בו יושב בית הספר שכן בעבר בית הספר היסודי "עשה חיל" שכיום ממוקם בשכונת הגפן באפרת. ב-2017 התווסף עוד מבנה לבית הספר שכיום שוכנות בו כיתות חטיבת הביניים ובתי מדרש לחטיבת הביניים ולחטיבה העליונה. מנהל בית הספר הוא הרב יוני הולנדר. חטיבת הביניים של בית הספר דרך אבות היא החטיבה התחתונה של בית הספר בהן לומדות כיתות ז - ט. החטיבה נוסדה ב-1994. לרוב מצטרפים לחטיבת הביניים של בית הספר התלמידים שסיימו כיתה ו בבית הספר עשה חיל באפרת או בבית ספר האלה בנחושה. בכל אחת משכבות ז - ח קיימות שתי כיתות רגילות ובנוסף כיתה קטנה. בשכבת ט קיימים חמישה מסלולי למידה כמו בחטיבה העליונה. מנהל חטיבת הביניים הוא אבי שמל. תיכון דרך אבות נוסד ב-2004 עשור לאחר הקמת חטיבת הביניים. תחילה שכן התיכון בשכונת הזית באפרת וב-2009 עבר לשכון בשכונת התאנה באפרת בו הוא שוכן עד היום. בית הספר מציע 10 מגמות בחירה בתוך כותלי בית הספר כמו טכנולוגיה, פיזיקה, ביולוגיה, אומנות, ארץ ישראל, ערבית, היסטוריה ועוד. בבית הספר "דרך אבות" למדו בשנת תשע"ח 450 תלמידים ב-28 כיתות. בנוסף קיימת בבית ספר כיתת אזרחים וותיקים. בחודש ספטמבר בשנת 2020 בוצע אירוע ונדליזם על ידי קבוצה קטנה של תלמידי כיתה י"ב אשר זכה לפרסום בתקשורת. בבית הספר קיימים חמישה מסלולי למידה בשכבות ט - י"ב: מסלול שחר, מסלול בית מדרש, מסלול אופק, מסלול לביא (חינוך מיוחד) ומסלול אשכול (לתלמידים על הרצף האוטיסטי). האתר הרשמי של דרך אבות ערוץ 7, ונדליזם בתיכון באפרת, באתר ערוץ 7 תלמידי ישיבה באפרת ריססו גרפיטי גס והשחיתו את בי"ס, באתר "סרוגים", 23 בספטמבר 2020 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
אליפות העולם באופני כביש 2020

אליפות העולם ה-93 באופני כביש, נערכה באימולה שבאיטליה בין ה-24 ל-27 בספטמבר 2020. תחילה תוכננה האליפות להתקיים במרטיני ואגל שבשווייץ, אך בשל התפרצות נגיף הקורונה האירוע נידחה מה-12 באוגוסט ושובץ מחדש באיטליה ובתאריך החדש. בשל המצב החדש שנוצר ולוח הזמנים הצפוף שמקביל גם למרוצים אחרים, לא התקיימו מקצי עד גיל 19 ועד גיל 23. האליפות התקיימה בעיר אימולה, מקצי האליפות התקיימו במתכונת של הקפות שהסתיימו בתוך מסלול הפורמולה 1 באימולה, שכבר אירח בעבר את הג'ירו ד'איטליה, כשהקטע ה-12 של המרוץ במהדורה של 2018 הסתיים שם. מקצי נגד השעון כללו הקפה אחת בתוך המסלול במרחק זהה לגברים ולנשים. מקצה הכביש לגברים כלל 9 הקפות במרחק מצטבר של 258.2 קילומטרים, מקצה הנשים כלל 4 הקפות פחות ב-143 קילומטרים. מדיה וקבצים בנושא אליפות העולם באופני כביש 2020 בוויקישיתוף אתר האינטרנט הרשמי של אליפות העולם באופני כביש 2020 אליפות העולם באופני כביש 2020, ברשת החברתית פייסבוק אליפות העולם באופני כביש 2020, ברשת החברתית אקס (טוויטר) אליפות העולם באופני כביש 2020, ברשת החברתית אינסטגרם אתר התחרות (באנגלית) רוכבים בקטגוריית הגיל הזו הורשו להשתתף במקצי העלית זמן זהה
Disney Television Animation

Disney Television Animation (DTVA; בעבר: וולט דיסני אנימציה (Walt Disney Television Animation); עד 1987: Walt Disney Pictures Television Animation Group) הוא אולפן הנפשה אמריקאי היוצר, מפתח ומפיק סדרות טלוויזיה מונפשות, סרטים, ספיישלים ופרויקטים אחרים. זוהי חטיבה של ערוצי דיסני ברחבי העולם בטלוויזיה של וולט דיסני, בסופו של דבר בבעלות חברת וולט דיסני. הוקמה בשנת 1984 במהלך הארגון מחדש והתאגדותה המחודשת של חברת וולט דיסני בעקבות הגעתו של מנכ"ל דיסני מייקל אייזנר. קוטר, ביל, העולם המופלא של הטלוויזיה של דיסני: היסטוריה שלמה, קליפורניה: מהדורות דיסני, 1997,ISBN 978-0-7868-6359-4 Disney Television Animation, ברשת החברתית פייסבוק Disney Television Animation, ברשת החברתית אקס (טוויטר) Disney Television Animation, ברשת החברתית אינסטגרם Disney Television Animation, ברשת החברתית טיקטוק Disney Television Animation, ברשת החברתית LinkedIn Disney Television Animation, סרטונים בערוץ היוטיוב https://www.thewaltdisneycompany.com/disney-television-animation-celebrates-30-years-of-creativity/ ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יחסי סומליה–צרפת

יחסי סומליה–צרפת הם יחסים דו-צדדיים בין צרפת לסומליה. היחסים הדו-צדדיים בין צרפת לסומליה כוננו זמן קצר לאחר עצמאותה של סומליה. ממשלת צרפת פתחה שגרירות במוגדישו, וגם סומליה פתחה שגרירות בפריז. בהמשך נסגרה שגרירות צרפת ביוני 1993, זמן קצר לאחר תחילת מלחמת האזרחים בסומליה. בשנים שלאחר מכן שמרה צרפת על יחסים דיפלומטיים עם ממשלת המעבר הלאומית הסומלית ויורשתה ממשלת המעבר הפדרלית של סומליה. בנוסף היא גם תמכה ביוזמות שלום מקומיות של האיחוד האירופי והקהילה הבינלאומית. לאחר מכן, הקמת הממשלה הפדרלית של סומליה באוגוסט 2012 התקבלה בברכה על ידי הרשויות הצרפתיות, אשר אישרו מחדש את המשך תמיכתה של צרפת בממשלת סומליה, ביושרה הטריטוריאלי ובריבונותה. מפקד האוכלוסין הצרפתי בשנת 2006 קבע כי ישנם 1,373 תושבים ילידי סומליה החיים בצרפת. בעקבות שיפור משמעותי במצב הביטחוני, מינתה ממשלת צרפת בינואר 2014 את רמי מארקו לשגריר הצרפתי החדש בסומליה. שגריר צרפת הנוכחי בסומליה הוא מר אנטואן סיון, שהוסמך מאז יולי 2017. מדיה וקבצים בנושא יחסי סומליה–צרפת בוויקישיתוף "Somalie". Ministère des Affaires étrangères, France. נבדק ב-20 בינואר 2014. {{cite web}}: (עזרה) "Communiqué on Secretary-General's Mini-Summit on Somalia". United Nations. נבדק ב-7 באוגוסט 2013. {{cite web}}: (עזרה) "France sends new ambassador to Somalia". SomaliCurrent. 15 בינואר 2014. אורכב מ-המקור ב-29 בינואר 2014. נבדק ב-20 בינואר 2014. {{cite news}}: (עזרה) "Presentation of credentials in Mogadishu". La France au Kenya (באנגלית). אורכב מ-המקור ב-2018-02-08. נבדק ב-2018-02-07.
ורו טשאנדה ביה

ורו טשאנדה ביה מפוטו (בצרפתית: Véro Tshanda Beya Mputu) היא שחקנית קונגולזית. ב-2017 היא זכתה בפרס עבור השחקנית הטובה ביותר בפרסי האקדמיה האפריקאית לקולנוע על בסיס משחקה בסרט פליסיטה. טשאנדה ביה נולדה וגדלה בקינשאסה, בירת הרפובליקה הדמוקרטית של קונגו. היא גרה עם אחותה לאחר מות הוריהם, והשלימה לימודים של תואר במנהל עסקים. בשנת 2017, טשאנדה ביה כיכבה בסרט פליסיטה שצולם בקינשאסה, עיר הולדתה, והוקרן בפסטיבל הסרטים הבינלאומי בברלין. השמועות אומרות שהבמאי אלן גומי היה בהתחלה מסויג מלתת לה את התפקיד הראשי, מכיוון שחשש שהיא "צעירה מדי ויפה מדי", אך לבסוף נתן לה את התפקיד תודות לניסיון שלה בתיאטרון קונגולזי. כדי להתכונן לתפקיד, הכלל קטעי שירה כפי שהדמות היא זמרת, טשאנדה ביה למדה שירה ממוואמבוי, הסולן הראשי של קסאי אולסטאר, להקה מקומית שהמוזיקה שלהם היא חלק מפסקול הסרט. בתיאור תפקידה, היא אמרה שהייתה גאה לשחק אישה חזקה ועצמאית שלא צריכה גבר לצידה. בנוסף היא אמרה שהיה מוזר לצלם בקינשאסה מכיוון שהמקומיים לא רגילים לראות צוותי צילום ברחוב ולא תמיד ידעו איך להתמודד, כאשר היו פעמים שניגשו אליה כאשר שיחקה סצנות בהן בכתה או התנהגה כמשוגעת והציעו לעזור לה. על כיכובה בסרט, היא זכתה בקטגוריית השחקנית הטובה ביותר בפרסי האקדמיה האפריקאית לקולנוע. כמו כן, הסרט הוגש לטקס פרסי אוסקר ה-90 והיה הסרט הסנגלי הראשון שהוגש לפרס אוסקר. עיתון הטיימס הבריטי ציין את הופעתה כנקודת שיא של הסרט ותיאר אותה כ"זוכת-פרסים". פליסיטה (2017) 2017 – זכייה בפרסי האקדמיה האפריקאית לקולנוע בקטגוריית השחקנית הטובה ביותר. מדיה וקבצים בנושא ורו טשאנדה ביה בוויקישיתוף ורו טשאנדה ביה, במסד הנתונים הקולנועיים IMDb (באנגלית) ורו טשאנדה ביה, במסד הנתונים הקולנועיים KinoPoisk (ברוסית) "4 choses à savoir sur Véro Tshanda Beya Mputu, des rues de Kinshasa à « Félicité »" [4 things to know about Véro Tshanda Beya Mputu, from the streets of Kinshasa to "Félicité"]. intothechic.com (בצרפתית). 29 במרץ 2017. אורכב מ-המקור ב-3 באפריל 2017. {{cite web}}: (עזרה) "Felicite". Berlinale. נבדק ב-4 באוקטובר 2020. {{cite web}}: (עזרה) Johnston, Oliver (14 בפברואר 2017). "Félicité: An interview with star Véro Tshanda Beya Mputu". theupcoming.co.uk. נבדק ב-4 באוקטובר 2020. {{cite web}}: (עזרה) Inyang, Ifreke (16 ביולי 2017). "Full list of winners at 2017 AMAA". Daily Post. {{cite news}}: (עזרה) Thompson, Anne (14 בדצמבר 2017). "The 2018 Foreign Language Oscar Shortlist: 9 Films, Many Snubs and Surprises". IndieWire. נבדק ב-4 באוקטובר 2020. {{cite web}}: (עזרה) Maher, Kevin (10 בנובמבר 2017). "Film review: Félicité". The Times. נבדק ב-4 באוקטובר 2020. {{cite news}}: (עזרה)
יחסי צ'ילה – קוסטה ריקה

יחסי צ'ילה–קוסטה ריקה הם היחסים הבינלאומיים בין קוסטה ריקה וצ'ילה. הנציג הרשמי הראשון של ממשלת צ'ילה בקוסטה ריקה היה אדוארדו בצ'ה, שמונה כקונסול על ידי הנשיא מנואל מונט בשנת 1858. רק בשנת 1910 מינתה ממשלתו של נשיא קוסטה ריקה ריקרדו חימנס אוראמונו את אלפרדו ווליו לנציג מוסמך בצ'ילה. ב-21 ביולי 1879, במהלך מלחמת האוקיינוס השקט, ביקשה צ'ילה מממשלת קוסטה ריקה הסברים למשלוח רובים ותחמושת לפרו על ספינת הקיטור הצפון אמריקאית גרנדה. קוסטה ריקה הודיעה רשמית כי היא אינה מכירה את המשלוח, למרות העובדה שהצירות הצ'יליאנית בוושינגטון די.סי אישרה כי הספינה נחכרה על ידי חברה בקוסטה ריקה. בשנת 1999 חתמה צ'ילה על הסכם סחר חופשי עם מרכז אמריקה, כולל קוסטה ריקה, עמה חתמה גם על פרוטוקול דו-צדדי נוסף לאמנה בכל הנוגע להפחתת מכסים וסובסידיות יצוא על סחורות חקלאיות. באותה שנה, בנוסף, שתי המדינות חתמו על מזכר הבנות בגואטמלה סיטי בנושא תמיכה דיפלומטית הדדית. ב-28 ביולי 2004, חוסה אורלנדו חימנס, שהופקד על שמירת השגרירות הצ'יליאנית בסן חוסה, הסתער על המבנה ולקח בני ערובה במשך שש שעות, ואף רצח שלושה בכירים צ'יליאנים: הקונסול כריסטיאן יוסף, המזכיר הראשון רוברטו נייטו והמזכירה רוסיו סרייגו, ומאוחר יותר התאבד, זמן קצר לפני שיחידה מיוחדת של הכוח הציבורי נכנסה לבניין. השגריר הצ'יליאני בקוסטה ריקה, גיירמו יונחה, לא היה במבנה בזמן בו נלקחו בני הערובה. הטרגדיה התרחשה בזמן ששר הפנים הצ'יליאני, חוסה מיגל אינסולסה, שהה בקוסטה ריקה, ואף השתתף בוועדת המשבר שהקים משרד החוץ בקוסטה ריקה בזמן החירום. האירוע נתן השראה לספר "Terror en la Embajada" מאת העיתונאי רודריגו אינסונסה. ב-7 וב-8 בנובמבר 2006 ערך הנשיא הקוסטה-ריקני אוסקר אריאס ביקור ממלכתי בצ'ילה, שם חתם עם הנשיאה מישל בצ'לט הסכמים בנושא דיג וחקלאות מים, תיירות, שיתוף פעולה בינלאומי ועסקים קטנים ובינוניים. שנתיים לאחר מכן, בין התאריכים 28–29 באוקטובר 2008, ערכה בצ'לט ביקור רשמי בקוסטה ריקה, שם חתמו שני המנהיגים על הסכם איגוד מקיף, הראשון שנחתם בין צ'ילה למדינה במרכז אמריקה, אשר מיסד את כל היחסים הדו-צדדיים בין המדינות, והביא ליצירת דיאלוג בעניינים פוליטיים, כלכליים-מסחריים, ושיתוף פעולה ותרבות. צ'ילה מחזיקה בקוסטה ריקה שגרירות בסן חוסה. קוסטה ריקה מחזיקה בצ'ילה שגרירות בסנטיאגו דה צ'ילה וקונסוליה בטמוקו. מדיה וקבצים בנושא יחסי צ'ילה – קוסטה ריקה בוויקישיתוף אתר על יחסי מדינות
קווין לזניה

קווין לזניה (באיטלקית: Kevin Lasagna; נולד ב-10 באוגוסט 1992) הוא כדורגלן איטלקי המשחק בעמדת החלוץ בהלאס ורונה. לזניה החל את הקריירה שלו בשנת 2010 במועדון הכדורגל גוברנואלסה, סמוך לעיר הולדתו, סן בנדטו פו. שנתיים לאחר מכן, הוא חתם בשורות סיראה מהסרייה ד'. לאחר עונה אחת בקבוצה שבה כבש 7 שערים ב-35 משחקים, הוא חתם במועדון הכדורגל אסטה. ביולי 2014, לזניה חתם בקארפי מהסרייה ב'. הופעת הבכורה שלו בליגה הגיעה ב-13 בספטמבר, כאשר נכנס כמחליף בתיקו אחת נגד קרוטונה. ב-15 בנובמבר, הוא הבקיע את שערו הראשון בקבוצה בניצחון 2–5 על סיטאדלה. בינואר 2017, נודע שלזניה חתם על חוזה באודינזה מהסרייה א'. לעומת זאת, הוא זכה לסיים את עונת 17–2016 בקארפי בהשאלה. סכום העברה המשוער בין המועדנים היה כארבעה וחצי מיליון אירו כולל בונוסים אפשריים הקשורים לביצועים. שערו הראשון בליגה במדי אודינזה הגיע ב-17 בספטמבר 2017 בהפסד 2–1 למילאן בסן סירו. בינואר 2021 הושאל לשנה וחצי להלאס ורונה. ב-9 באוקטובר 2018, לזניה זומן לראשונה לסגל נבחרת איטליה על ידי המאמן רוברטו מאנצ'יני כמחליף לסימונה זאזה הפצוע לקראת המשחק חמישה ימים לאחר מכן מול נבחרת פולין במסגרת ליגת האומות. את הופעת הבכורה שלו במדים הלאומיים הוא ערך באותו המשחק מול פולין, שהסתיים בניצחון חוץ 0–1, כאשר נכנס מהספסל ואף בישל את אותו שער הניצחון לכריסטיאנו ביראגי. הוא הופיע לראשונה בהרכב הפותח ב-20 בנובמבר בניצחון 0–1 במשחק ידידות על נבחרת ארצות הברית. מדיה וקבצים בנושא קווין לזניה בוויקישיתוף קווין לזניה, באתר Transfermarkt קווין לזניה, באתר Soccerway קווין לזניה, באתר WorldFootball.net קווין לזניה, באתר National Football Teams קווין לזניה, באתר FootballDatabase.eu קווין לזניה, באתר ESPN רשמי: אודינזה מחתימה את לזניה מילאן–אודינזה 2–1: צמד של קאליניץ' הכריע את גורל ההתמודדות (באיטלקית) Kevin Lasagna called up to Italy squad for the UEFA Nations League ליגת האומות: שער בזמן פציעות העניק לאיטליה את הניצחון על פולין ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין לזניה".
דרו גולאק

דרו גולאק (באנגלית: Drew Gulak; נולד ב-28 באפריל 1987) הוא מתאבק יהודי אמריקאי, המופיע בארגון ההיאבקות WWE, בתוכנית סמאקדאון. גולאק הוא פעם אחת אלוף ה-WWE במשקל קל ושלוש פעמים אלוף 24/7. לפני שהצטרף ל-WWE, גולאק הוכר בעיקר בשל תקופתו בארגון ההיאבקות Combat Zone Wrestling‏ (CZW), שבו היה פעם אחת אלוף העולם במשקל כבד של CZW, פעמיים אלוף הזוגות של CZW, פעם אחת אלוף ה-Wired של CZW ומנצח קרב הבאטל רויאל לזכרו של כריס קאש לשנת 2005. בנוסף, הוא הופיע בארגוני היאבקות עצמאיים אחרים כמו Chikara,‏ Pro Wrestling Guerrilla‏ (PWG) ו-Evolve. גולאק הוא יהודי. אחיו הצעיר, רורי, הוא גם מתאבק אשר מופיע בעיקר בארגוני ההיאבקות העצמאיים. הישגים בארגון ההיאבקות Beyond Wrestling טורניר For Tomorrow 3:16‏ (2014) - עם ביף בוסיק הישגים בארגון ההיאבקות Championship Wrestling From Hollywood - CWFH אליפות המורשת לזוגות של CWFH (פעם אחת) - עם טימותי טאצ'ר הישגים בארגון ההיאבקות Chikara אליפות הזוגות של Chikara (פעם אחת) - עם פייר אנט טורניר "מלכי השלישיות" (2011) - עם פייר אנט וגרין אנט גרנד פרי עולם הזוגות (2008) - עם פייר אנט טורנאו סייברנטיקו (2014) הישגים בארגון ההיאבקות Combat Zone Wrestling - CZW אליפות העולם במשקל כבד של CZW (פעם אחת) אליפות הזוגות של CZW (פעמיים) - עם אנדי סאמר אליפות ה-Wired של CZW (פעם אחת) קרב הבאטל רויאל לזכרו של כריס קאש (2005) אלוף הטריפל קראון החמישי הישגים בארגון ההיאבקות DDT Pro-Wrestling אליפות איירון מן במשקל הבי מטאל (פעם אחת) הישגים בארגון ההיאבקות Eastern Wrestling Alliance - EWA אליפות במשקל קל של EWA (פעם אחת) אליפות הזוגות של CZW (פעם אחת) - עם אנדי סאמר הישגים בארגון ההיאבקות Evolve אליפות הזוגות של Evolve (פעם אחת) - עם טרייסי ויליאמס טורניר סטייל באטל (2013) הישגים בארגון ההיאבקות New York Wrestling Connection המאסטר של המזרן (2014) הישגים במגזין ההיאבקות Pro Wrestling Illustrated - PWI PWI דירג אותו במקום ה-60 מתוך 500 המתאבקים הטובים ביותר לשנת 2020 הישגים בארגון ההיאבקות United Wrestling Network - UWN אליפות הזוגות של UWN (פעם אחת) - עם טימותי טאצ'ר הישגים בארגון ההיאבקות World Wrestling Entertainment - WWE אליפות ה-WWE במשקל קל (פעם אחת) אליפות 24/7 של ה-WWE‏ (7 פעמים) פרס הסלאמי (פעם אחת) הצמדת 24/7 היצירתית של השנה (2020) - כשהיה מחופש לאיש תחזוקה בתוכנית Raw‏ (5 באוקטובר) מדיה וקבצים בנושא דרו גולאק בוויקישיתוף אתר האינטרנט הרשמי של דרו גולאק דרו גולאק, ברשת החברתית אקס (טוויטר) דרו גולאק, באתר WWE.com להיאבקות מקצועית דרו גולאק, באתר Online World of Wrestling גולאק משחק בסביבות חג החנוכה ביוטיוב למען דרו ורורי גולאק, אהבת אחים להיאבקות
Imploding the Mirage

Imploding the Mirage הוא אלבום האולפן השישי של להקת הרוק האמריקאית הקילרס. האלבום יצא לאור ב-21 באוגוסט 2020 דרך חברות התקליטים איילנד רקורדס ו-EMI. הלהקה תכננה לצאת לסיבוב הופעות לקידום האלבום, אך סיבוב ההופעות נדחה עקב מגפת הקורונה. מידע על האלבום Imploding the Mirage באתר MusicBrainz מידע על האלבום Imploding the Mirage באתר AllMusic האלבום Imploding the Mirage באתר ספוטיפיי The Killers Postpone Upcoming Ticket Sales Due to Coronavirus Outbreak, Spin, ‏2020-03-16 מידע על Imploding the Mirage, באתר המצעד האוסטרי, ארכיון מידע על Imploding the Mirage, באתר המצעד האיטלקי, ארכיון מידע על Imploding the Mirage, באתר המצעד הגרמני מידע על Imploding the Mirage, באתר המצעד הנורווגי מידע על Imploding the Mirage, באתר המצעד של ניו זילנד מידע על Imploding the Mirage, באתר המצעד הספרדי מידע על Imploding the Mirage, באתר המצעד הפורטוגזי, ארכיון מידע על Imploding the Mirage, באתר המצעד הפיני מידע על Imploding the Mirage, באתר המצעד הצרפתי, ארכיון מידע על Imploding the Mirage, באתר המצעד השוודי
Estoy Soltera

Estoy Soltera (באנגלית: I'm Single, ובעברית: אני רווקה) הוא סינגל שהוקלט על ידי הזמרת-יוצרת הפרואנית לסלי שו, ביחד עם הזמרת-יוצרת המקסיקנית טליה והזמרת פארינה. השיר יצא לאור ב-19 ביוני 2020, על ידי חברת התקליטים סוני מיוזיק לטין, כסינגל מתוך המיני-אלבום, Yo Soy Leslie Shaw. השיר הגיע למקום הראשון במצעד שירי הפופ של מקסיקו. השיר נכתב על ידי לסלי שו, אלכסנדר פאלמר, אנטוניו קורטס, ארמנדו לוזאנו, קלאודיה וירג'יניה פריטו, פארינה, פרנק סנטופימיו, הקטור מונטאנר, חורחה טבארס, טליה וולדי רמירז והופק על ידי אלכסנדר פאלמר ופרנק סנטופימיו. השיר הוא שיר פופ, המשלב בתוכו את סוגת הרגאטון. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.6 מיליון השמעות. הווידאו קליפ הרשמי של השיר פורסם ב-18 ביוני 2020, יום לפני צאתו כסינגל. בתחילת הקליפ, ניתן לראות את לסלי שו כשהיא עומדת על שולחן בתנוחה מסוימת. בהמשך, ניתן לראות גם טליה ואת פארינה, תוך שהשלוש מתחילות לשיר את השיר יחדיו. נכון לאוקטובר 2020, מונה הצפיות של הקליפ עומד על למעלה מ-20 מיליון צפיות. סרטון השיר "Estoy Soltera" באתר יוטיוב מידע על השיר "Estoy Soltera" באתר ספוטיפיי לסלי שו, אלכסנדר פאלמר, אנטוניו קורטס, ארמנדו לוזאנו, קלאודיה וירג'יניה פריטו, פארינה, פרנק סנטופימיו, הקטור מונטאנר, חורחה טבארס, טליה, ולדי רמירז Claudia Ortiz, [VIDEO Leslie Shaw y Thalía estrenan “Estoy Soltera”, nuevo tema junto a Farina], RPP, ‏2020-06-19 (בספרדית) monitorLATINO, Top 20 Genera Mexicano Pop, charts monitorLATINO (בספרדית) Leslie Shaw, Thalía & Farina – Estoy Soltera (באנגלית), נבדק ב-2020-10-04 Estoy Soltera, נבדק ב-2020-10-04 Leslie Shaw, Thalía, Farina - Estoy Soltera (Official Video)
ג'ון אוואן

ג'ון אוואן (באנגלית: John Evan; נולד ב-28 במרץ 1948) הוא מוזיקאי, פסנתרן, כותב מילים ומפיק מוזיקלי בריטי. נולד בשם ג'ון ספנסר אוונס בבלקפול, לנקשייר, הממלכה המאוחדת. הוא שינה את שם משפחתו מ-אוונס לאוואן כאשר הלהקה הראשונה שהקים יחד עם ג'פרי האמונד, The Blades, שינתה את שמה ל"להקת ג'ון אוואן". האמונד טען ש'להקת ג'ון אוואן' נשמע יותר טוב מ'להקת ג'ון אוונס', ולכן כדי ששמו יופיע בשם הלהקה, שינה אוואן את שמו. בעתיד, האמונד ואוואן יצטרפו שניהם ללהקתו של איאן אנדרסון, "ג'ת'רו טאל". מאוחר יותר, לפני הקמת ג'ת'רו טאל, ניגן אוואן עם אנדרסון ומתופף הלהקה לעתיד, בארי בארלו. בשנת 1970 אוואן היה לעזר עבור הלהקה בהקלטות אלבומה השלישי "Benefit" (בתודות המיוחדות שבסוף האלבום נכתב: "... וג'ון אוון, שניגן קלידים עבורנו"). בסוף אותה שנה הציע אנדרסון לאוואן להצטרף כפסנתרן רשמי ללהקה. ובתחילה הסתייג אוואן מההצעה מכיוון שנרתע מהרעיון לעזוב את לימודיו במכללה, אך לבסוף השתכנע והצטרף רשמית. מלבד התרומה הייחודית והפנטסטית שלו לסאונד המזוהה של הלהקה, אוואן היה זה שחיבר את ההקדמה לשיר "Locomotive Breath" שהפכה לבלתי נשכחת ופורצת דרך מבחינה אמנותית, שכן לחן זה מחבר בין סגנונות של רוק כבד ורוק קלאסי עם מוזיקה קלאסית ואף מוזיקה כנסייתית. אוואן המשיך לנגן עבור ג'ת'רו טאל עד שנת 1980 ובמהלך האלבומים הרבים שהפיקו בשנים אלה הפגין כישרון רב ויכולות מרשימות, כמו סולואי האורגן והעוגב באלבום Thick as a Brick. ב-1980 עזב אוואן את הלהקה מעט אחרי יציאת האלבום Stormwatch. לאחר שעזב את ג'ת'רו טאל, אוואן הקים יחד עם יוצא הלהקה הנוסף די פאלמר את להקת טאליס. הלהקה ניסתה לשלב סגנונות מוזיקה שונים וליצור מוזיקה שלא מסתמכת אך ורק על להיטים ומכירות. הלהקה הופיע מספר פעמים באוסטרליה ובריטניה אך לא הוציאה אף אלבום ולא זכתה להצלחה גדולה. אוואן המשיך להקליט עם אמנים שונים עד שנות התשעים, ואז עבר להתגורר באוסטרליה שם הוא מתגורר עד היום. הוא הופיע מספר פעמים עם ג'ת'רו טאל בהופעות איחוד שונות והקליט יחד איתם את הדי-וי-די "Jethro Tull – Their Fully Authorised Story 1968–2008" ב-2008. ג'ון אוואן, במסד הנתונים הקולנועיים IMDb (באנגלית) ג'ון אוואן, באתר AllMusic (באנגלית) ג'ון אוואן, באתר MusicBrainz (באנגלית) ג'ון אוואן, באתר Discogs (באנגלית) John Evan | Biography, Albums, Streaming Links, AllMusic (באנגלית) Tallis, MissDeePalmer.com, ‏2011-10-20 (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
La Luz

La Luz (באנגלית: The Light, ובעברית: האור) הוא סינגל שהוקלט על ידי הזמרת-יוצרת המקסיקנית טליה, בשיתוף הזמר-יוצר והמפיק המוזיקלי מייק טאוורס. השיר יצא לאור ב-28 באוגוסט 2020, על ידי חברת התקליטים סוני מיוזיק לטין, כסינגל מתוך האלבום, Desamorfosis. השיר הגיע למקום השמיני במצעד שירי הפופ של פוארטו ריקו. השיר נכתב על ידי קריס פלויד, מנואל לארה, איוואני רודריגס, אלחנדרו בוררו, קריס צ'יל, אלברט הייפ, מייק טאוורס וטליה והופק על ידי טייני, אלברט הייפ ומנו לארה. השיר הוא שיר פופ, המשלב בתוכו את סוגת הרגאטון, בדומה לשירה הקודם של טליה "Estoy Soltera". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות. הווידאו קליפ הרשמי של השיר פורסם ב-28 באוגוסט 2020, ביום צאתו של השיר כסינגל. בתחילת הקליפ, ניתן לראות אורות אדומים המורכבים מלייזר, מציגים תווי פנים של בן אדם. לאחר מכן, ניתן לראות את מייק טאוורס ובהמשך מצטרפת אליו טליה והשניים שרים יחד את השיר. נכון לאוקטובר 2020, מונה הצפיות של הקליפ עומד על למעלה מ-3.3 מיליון צפיות. סרטון השיר "La Luz" באתר יוטיוב קריס פלויד, מנואל לארה, איוואני רודריגס, אלחנדרו בוררו, קריס צ'יל, אלברט הייפ, מייק טאוורס, טליה Thalía & Myke Towers – La Luz (באנגלית), נבדק ב-2020-10-04 monitorLATINO, Title, charts monitorLATINO (בספרדית) Leslie Shaw, Thalía & Farina – Estoy Soltera (באנגלית), נבדק ב-2020-10-04 Lo Siento Mucho, נבדק ב-2020-04-24 Thalía, Myke Towers - La Luz (Official Video)
דוד פורר

דוד פורר (נולד ב-1953) הוא איש עסקים ישראלי, מבעלי השליטה בחברת התקשורת בזק, חברת הנדל"ן "מבנה", וקבוצת ניאופרם. מצד אמו פורר הוא נצר לאחת מהמשפחות המייסדות של העיר תל אביב. משפחתו של אביו עלתה לארץ ישראל מגרמניה לאחר עליית הנאצים לשלטון. בצבא שירת כפרקליט צבאי. בשנת 1980 צירף צבי שראל, אביה של מיכל אשתו, את פורר לעבוד בעסקיו, וכ-6 שנים לאחר מכן מינה אותו למנכ"ל ניאופרם. ניאופרם הוקמה ב-1941 על ידי סבה של מיכל. בתם של בני הזוג פורר נילי משמשת כמנכ"לית ניאופרם מוצרי צריכה. ב-2003 רכש מקבוצת אייזנברג, את יבואנית הציוד הרפואי אלדן, הנציגה הבלעדית בישראל של מוצרי ג'נרל אלקטריק. פורר נחשב לאחד מהתורמים הגדולים של אוניברסיטת בר־אילן, ובעברו אף עמד בראש אגודת הידידים של האוניברסיטה וקיבל ממנה תואר ד"ר לשם כבוד. בנו, טל, הוא דירקטור בחברת ביראד, חברת היישום של האוניברסיטה. בשנת 2021 ביקשה המשטרה למנוע מעובדי קבוצת אלפא (חברות הבת של בזק) להפגין מול ביתו של פורר ברמת השרון בטענה שפורר הוא 'איש ציבור'. בעקבות ביקורת חריפה שנמתחה על המשטרה בוועדת החוקה, חוק ומשפט של הכנסת, אפשרה המשטרה את ההפגנות מול הבית. אשתו, מיכל שראל, היא פסלת במקצועה, ומשמשת כיו"ר אגודת הידידים של תיאטרון הקאמרי. רוני לינדר, איש המסתורין של ענף התרופות: "תחמן, גאון בעסקים" - וחבר של נתניהו ולבני, באתר הארץ, 16 בספטמבר 2009 שוקי שדה, "הוא סופר מתוחכם ואין לו רחמים": הכירו את האיש שאוסף את שברי הטייקונים שקרסו, באתר TheMarker‏, 10 ביולי 2020 רענן בן צור, מיהו "איש ציבור": האיסור להפגין, ההקלטה והמחאה, באתר ynet, 20 באוגוסט 2021 ניצן צבי כהן, ‏ח״כ קריב: ״בעל שליטה בחברה איננו איש ציבור, טייקון לא זקוק למעמד מיוחד״, באתר דבר העובדים בארץ ישראל, 12 באוקטובר 2021 ניצן צבי כהן, ‏"רוח העובדים ניצחה": עובדי אלפא הורשו לראשונה להפגין מול בית בעל השליטה בבזק, באתר דבר העובדים בארץ ישראל, 20 באוקטובר 2021 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.